wickkiey/tamil-wikipedia-markdown huggingface dataset:
# ஆல்பின் எதிர்பலியாட்டம்



**ஆல்பின் எதிர்பலியாட்டம்** (*Albin Countergambit*) என்ற சதுரங்கத் திறப்பு பின்வரும் நகர்வுகளுடன் தொடங்கி விளையாடப்படுகிறது.  

:1. d4 d5  
:2. c4 e5  

பின்னர் வழக்கமாகத் தொடர்கின்ற நகர்வு விளையாடப்படுகிறது.  

:3. dxe5 d4  

ராணியின் பலியாட்ட திறப்புக்கு எதிராக விளையாடப்படும் பொதுவான தற்காப்பு ஆட்டம் இதுவல்ல. பலிகொடுக்கப்பட்ட சிப்பாயை பரிமாறிக் கொண்ட பிறகு கருப்புக்கு வெள்ளைப் படையின் மையப்பகுதியை பிளக்க உதவும் d4 சதுரத்தைப் பிடித்துக் கொள்ளும் வாய்ப்பும், தாக்குதலை நிகழ்த்தும் சில வாய்ப்புகளும் கிடைக்கின்றன. பெரும்பாலும் வெள்ளை தேவையான நேரத்தில் அதன் சிப்பாயைப் பதிலுக்கு கொடுத்து அமைப்பு அனுகூலத்தை ஈட்டக் காத்திருக்கிறது.  

சதுரங்கத் திறப்புகளுக்கான கலைக்களஞ்சியத்தில் ஆல்பின் எதிர்பலியாட்ட்த் திறப்புக்கு டி08 மற்றும் டி09 குறியீடுகள் வழங்கப்பட்டுள்ளன.  

## வரலாறு

1981 ஆம் ஆண்டில் மிலனில் நடைபெற்ற போட்டியில் இத்திறப்பு கேவல்லோட்டியால் சால்வியோலியை எதிர்த்து விளையாடப்பட்டாலும் அடோல்ப் ஆல்பின் பெயரையே இத்திறப்பு பெற்றுள்ளது. 1893 ஆம் ஆண்டில் நியூயார்க் நகரில் நடைபெற்ற போட்டியொன்றில் இமானுவல் லேசுக்கரை எதிர்த்து விளையாடும் போது இவர் இத்திறப்பை பயன்படுத்தி விளையாடினார். சதுரங்க மாசுட்டர்கள் நிலையில் இத்திறப்பு அடிக்கடி விளையாடப்படாவிட்டாலும் உருசியன் கிராண்டு மாசுட்டர் அலெக்சாண்டர் மோரோசெவிச்சு சமீபத்தில் இத்திறப்பை வெற்றிகரமாக பயன்படுத்தியுள்ளார்.  

## பிரதான நகர்வு வரிசை

4. Nf3 Nc6 என்ற நகர்வுகளுடன் பிரதான வரிசை தொடர்கிறது.  

(4...c5 நகர்வை கருப்பு விளையாடினால் 5.e3 என வெள்ளை விளையாட வாய்ப்பு ஏற்படும். ஏனெனில் கருப்பின் அமைச்சரால் வெள்ளை ராசாவுக்கு எச்சரிக்கை கொடுக்க வழியேதுமில்லை. மற்றும் வெள்ளைக்கு இருக்கும் நகர்வு வாய்ப்புகள் 5.a3, 5.Nbd2, மற்றும் 5.g3 ஆகியவைகளாகும். ஒருவேளை வெள்ளை உறுதியாக முன்னேற்றமான ஆட்டத்திற்கு முயற்சிக்க விரும்பினால் 5.g3 நகர்வு மூலம் Bg2 மற்றும் Nbd2. நகர்வுகள் விளையாடி விலாமடிப்புத்தேரை உருவாக்கிக் கொள்ளலாம். இதற்குப் பதிலாக கருப்பு பெரும்பாலும் இராணியின் பக்கத்தில் கோட்டை கட்டிக் கொள்வது வழக்கம். இவ்வகையான ஒரு குறிப்பிட்ட வரிசை தொடர்ச்சியாக 5.g3 Be6 6.Nbd2 Qd7 7.Bg2 0-0-0 8.0-0 Bh3 என்ற நகர்வுகளைக் குறிப்பிடலாம்.  

## மாறுபாடுகள்

### லேசுக்கர் பொறி

d4 இல் நிற்கும் கருப்பு சிப்பாய் பார்ப்பதற்கு சாதாரண சிப்பாயைப் போல தோன்றினாலும் அது கருப்புக்கு மிகவும் வலிமையைக் கொடுக்கும் சிப்பாயாகும். கவனக்குறைவாக வெள்ளை 4.e3 நகர்வைச் செய்து விட்டாரெனில் இவ்விடத்தில் லெசுக்கர் பொறியை வைக்க கருப்புக்கு வாய்ப்பு கிடைத்துவிடும். வெள்ளையின் 4.e3 நகர்வுக்கு பதிலாக கருப்பின் நகர்வுகள் 4...Bb4+ 5.Bd2 dxe3 6.Bxb4?? இப்படியிருக்கும். வெள்ளையின் ஆறாவது 6.Bxb4?? நகர்வு ஒரு மட்த்தனமான பிசகு ஆகும். கருப்பு உடனடியாக 6...exf2+ 7.Ke2 fxg1=N+! என்று நகர்வுகளைத் தொடர்ந்து வெற்றி பெற்றுவிடும். லெசுக்கர் பொறி முக்கியமாக குறித்துக் கொள்ளப்பட வேண்டியது எனினும் நடைமுறையில் மிகவும் அரிதாக நிகழக்கூடியது ஆகும்.  

### சிபாசுக்கி மாறுபாடு

4. e4 என்ற நான்காவது நகர்வை வெள்ளை விளையாடுவது சிபாசுக்கி மாறுபாடு எனப்படுகிறது. இந்நகர்வுக்கு பதிலாக கருப்பு உடனடியாக 4....dxe3e.p. வழிமறித்துப் பிடித்தல் நகர்வை.செய்யவேண்டும் மாறாக 4...Bb4+ என நகர்த்தி விளையாடினால் வெள்ளை 5.Bd2 எனப் பதில் கொடுக்கும் கருப்பால் 4....dxe3e.p. நகர்வை செய்ய முடியாமல் போகும். ஏனெனில் இந்நகர்வு உடனடியாக செய்யப்பட வேண்டிய நகர்வு என்பது சதுரங்க விதிமுறைகளில் ஒன்றாகும்.
# சர்லி ஜாக்சன்



**ஷர்லி ஆன் ஜாக்சன்**, (Shirley Ann Jackson, ஆகஸ்ட் 5, 1946) ஐக்கிய அமெரிக்காவின் இயற்பியலாளர் ஆவார். இவர் ரென்ஸ்செலீர் பல்தொழிநுட்ப நிறுவனத்தின் பதினெட்டாவது தலைவர். இவர் மாசாசூசெட்ஸ் தொழில்நுட்ப நிறுவனத்தில் முனைவர் பட்டம் வென்ற முதல் ஆப்பிரிக்க-அமெரிக்கர் ஆவார். ஐக்கிய அமெரிக்காவில் இயற்பியலில் முனைவர் பட்டம் பெற்ற இரண்டாவது ஆப்பிரிக்க-அமெரிக்கர் இவர். மேலும் தேசிய அறிவியல் பதக்கம் வென்ற முதல் நபரும் ஆவார்.  
## இளமை
சர்லி ஜாக்சன் அமெரிக்காவின் வாசிங்டன், டி. சி.-இல் பிறந்தார் இவருடைய பெற்றோர்கள் கியார்கு ஜாக்சன் - பீட்ரீஸ் ஆவர். நன்முறையில் நன்னெறி மற்றும் பள்ளிக்கல்வி பயின்றார். ஜாக்சனின் அறிவியல் ஆர்வத்தைக் கண்ட தந்தை, அவருடைய அறிவியல் செயல் திட்டங்களுக்கு உதவிபுரிந்து ஊக்கமூட்டினார். ரூஸ்வெல்ட் சீனியர் உயர்நிலைப் பள்ளியில் கணிதம், அறிவியல் ஆகிய இரண்டிலும் வரிசையாகப் பல திட்டங்களில் கலந்துகொண்டார். 1964 இல் அனைத்து வகுப்புகளிலும் முதன்மைபெற்று சிறந்த மாணவியாகப் பட்டம் பெற்றார்.  

1964 இல் மாசாசூசெட்ஸ் தொழில்நுட்பக்கல்லூரியில் சேர்ந்தார். அப்பொழுது படித்துக் கொண்டிருந்த மாணவர்களில் ஒருசிலரே ஆப்பிரிக்க- அமெரிக்கர்கள். அவர்களில் சர்லி ஒருவரே கோட்பாட்டு அறிவியல் படித்துக் கொண்டிருந்தவராவார். இவர் மாணவியாக இருக்கும் போதே போஸ்டன் சிட்டி மருத்துவமனையில் தன்னார்வலராகப் பணிபுரிந்தார். மேலும் ராக்ஸ்பரி YMCA மாணவர்களுக்கு கல்வி போதிக்கவும் செய்தார்.  

ஜாக்சன் மாசாசூசெட்ஸ் தொழில்நுட்ப நிறுவனத்தில் தனது முனைவர் பட்ட படிப்பு பயில தேர்ந்தெடுக்கப்பட்டார், மேலும் பல ஆபிரிக்க அமெரிக்க மாணவர்கள் இந்த நிறுவனத்தில் கலந்துகொள்ள ஊக்கப்படுத்தினார். அடிப்படைத் துகள் கோட்பாட்டு பற்றிய ஆய்வினை மேற்கொண்ட ஜாக்சன் 1973 இல் அணு இயற்பியலில் முனைவர் பட்டம் பெற்றார்.அவரது ஆய்வுக்கு வழிகாட்டி உதவியவர் ஜேம்ஸ் யங் ஆவார். சர்லி ஜாக்சன், மாசாசூசெட்ஸ் தொழில்நுட்ப நிறுவனத்தில் முனைவர் பட்டம் பெற்ற முதல் ஆபிரிக்க அமெரிக்க பெண் ஆவார். மேலும் ஐக்கிய அமெரிக்காவில் இயற்பியல் துறையில் பட்டம் பெற்ற இரண்டாவது ஆபிரிக்க-அமெரிக்க பெண்மணியும் ஆவார்.
# மார்கரெட் மீட்



**மார்கரெட் மீட்**, (Margaret Mead, டிசம்பர் 16, 1901&nbsp;– நவம்பர் 15, 1978) : ஓர் அமெரிக்க மானுடவியல் ஆய்வாளராவார். 1960 மற்றும் 1970 களில் ஊடகங்களால் அதிகம் பேசப்பட்ட எழுத்தாளரும் பேச்சாளரும் ஆவார். நியூ யார்க் நகரத்தில், பர்னார்டு கல்லூரியில் முதுகலைப்பட்டம் பெற்ற மீட் கொலம்பியா பல்கலைக்கழகத்தில் முனைவர் பட்டம் பெற்றார். மார்கரெட் மீட் அறிவியல் முன்னேற்றத்திற்கான் அமெரிக்கக் கூட்டமைப்பின் தலைவராகவும் தொண்டாற்றினார்.  

மீட், மானுடவியலில் நவீன அமெரிக்க, மேற்கத்தியக் கலாச்சாரத்தின் தொடர்பாளாராக இருந்தார், ஆனால் ஒரு கல்வியாளராகச் சர்ச்சைக்குரியவரகவே இருந்தார். தெற்கு பசிபிக் மற்றும் தென்கிழக்கு ஆசிய மரபுவழிக் கலாச்சாரங்கள் குறித்த மனப்போக்குகளை விவரிக்கும் அவரது அறிக்கைகள், 1960 களில் பாலியல் புரட்சியில் தாக்கத்தை ஏற்படுத்தின.  
பாரம்பரிய மேற்கத்திய மத வாழ்வுச் சூழலில் சொல்லப்பட்ட விரிவான பாலியல் மரபுகளை அவர் ஆதரித்தார்.  

## பிறப்பு

பிலடெல்பியாவில் ஐந்து குழந்தைகளில் முதல் குழந்தையாக மீட் பிறந்தார். ஆனால் பென்சில்வேனியாவின் டாயில்ஸ்டவுன் பகுதியில் வளர்ந்தார். இவருடைய தந்தை எட்வர்ட் செர்வுட் மேட், பென்சில்வேனியாவின் வார்டன் பல்கலைக் கழகத்தில் நிதியியல் பேராசிரியராக இருந்தார். இவரது தாயார் எமிலி மீட், இத்தாலியிலிருந்து புலம்பெயர்ந்தோரைப் பற்றி ஆய்வு செய்த ஒரு சமூகவியலாளராவார்.  

## இளமை, குடும்பம்

மீடின் சகோதரி கேத்தரின் ஒன்பது மாதக் குழந்தையாக இருந்தபோதே 1906-1907 இல் இறந்தார். இது மீடுக்கு மிகவும் அதிர்ச்சி தரத்தக்க சம்பவமாக இருந்தது. ஏனெனில் அவர்தான் அக்குழந்தைக்கு பெயரிட்டவராவார். இறந்த சகோதரியின் எண்ணங்கள், மீடின் பகல் கனவுகளில் பல ஆண்டுகளாக ஊடுருவியிருந்தது. இவருடைய குடும்பம் அடிக்கடி இடம்பெயர்ந்து செல்லவேண்டியிருந்ததால் மீட் தனது 11 ஆம் வயதுவரை தனது பாட்டி வீட்டில் வளர்ந்தார். அங்கேயே தனது துவக்கக்கல்வியையும் தொடர்ந்தார். பின்னர், பென்சில்வேனியாவில் லகாஷா என்ற இடத்தில் இருந்த பக்கிங்ஹாம் நண்பர்கள் பள்ளியில் அவரது குடும்பத்தாரால் சேர்க்கப்பட்டார். 1912 முதல் 1926 வரை, பென்சில்வேனியாவின் லாங்க்லாண்ட் என்ற இடத்தில் இவரது குடும்பத்திற்குச் சொந்தமான பண்ணை ஒன்று இருந்தது. மீட் பல்வேறு மதப்பார்வைகள் கொண்ட குடும்பத்தில் பிறந்தவர். இவர் கிறித்துவத்தைப் பற்றி முழுமையாக அறிந்தவராயினும், உண்மையான கடவுள் விசுவாசத்தை வெளிப்படுத்தும் ஓர் மதவடிவத்தை அவர் தேடிக்கொண்டிருந்தார்.  

அச்சமயத்தில் இவர், ஐக்கிய அமெரிக்காவின் எபிஸ்கோபல் தேவாலயத்தைக் கண்டறிந்தார். மீட் தேடிய ஓரு உண்மை விசுவாத்தை அடையும் மதச்சடங்குகள் செய்யும் தேவாலயமாக அது விளங்கியது.  

## கல்வி
1923 இல் மீட் தனது இளங்கலைப் பட்டத்தை பர்னார்டு கல்லூரியில் பெற்றார். பின்னர் கொலம்பியா பல்கலைக்கழகத்தில் பேராசிரியர் பிரான்ஸ் போயஸ், முனைவர் ரூத் பெனெடிக்ட் ஆகியோரிருடன் தனது கல்வியைத் தொடர்ந்தார்.1924 இல் தனது முதுகலைப்பட்டம் பெற்றார். 1925 இல் சமோவா மக்களைப் பற்றிய கள ஆய்வில் ஈடுபட்டார். 1926 ஆல் நியூ யார்க்கில் உள்ள இயற்கை வரலாற்றுக்கான அமெரிக்க அருங்காட்சியகத்தில் பொருட்களைக் கண்காணிக்கும் உதவிப்பொறுப்பாளராக பணியில் சேர்ந்தார்.  
1929 இல் கொலம்பியாப் பல்கலைக்கழகத்தில் தனது முனைவர் பட்டத்தைப் பெற்றார்.
# அடுக்கு வீட்டு அண்ணாசாமி (தொலைக்காட்சித் தொடர்)



**அடுக்கு வீட்டு அண்ணாசாமி** இது ஒரு சிங்கப்பூர் நாட்டு நகைச்சுவை கலந்த தமிழ்மொழித் தொலைக்காட்சி தொடர் ஆகும். இந்த தொடரை 'விக்னேஸ்வரன் மற்றும் குமரன் சுந்தரம்' என்பவர்கள் இயக்க, வி. மோகன், உதயசௌந்தரி, ஜெயகனேஷ் ஈஸ்வரன், வீரராகவன், ஜமுனா ராணி உள்ளிட்ட பலர் நடித்துள்ளார்கள்.  

இந்த தொடரானது 'பி. கிருஷணன்' என்பவரால் வானொலியில் ஒளிபரப்பான 'அடுக்கு வீட்டு அண்ணாசாமி' என்ற தொடரின் கதாபாத்திரங்களை மையமாக வைத்து எடுக்குப்பட்டுள்ளது. இந்த தொடர் அக்டோபர் 22, 2018 முதல் சனவரி 11, 2018 வரை திங்கள் முதல் வியாழன் வரை இரவு 8 மணிக்கு வசந்தம்யில் ஒளிபரப்பாகி 43 அத்தியாங்களுடன் நிறைவு பெற்றது. இந்த தொடரின் இறுதிப் பகுதி ஜனவரி 12ஆம் திகதி 44 நிமிடங்கள் ஒளிபரப்பானது.  

## கதைச்சுருக்கம்
இந்த தொடரின் கதையானது சிங்கப்பூர் நாட்டில் 1970ஆம் ஆண்டில் ஒரே அடுக்கு வீட்டில் குடியிருக்கும் தமிழ் குடும்பத்தினாராகிய அண்ணாசாமியையும் அவரை சுற்றி நடக்கும் நிகழ்வுகளை நகைச்சுவை வடிவில் சொல்லப்படுகின்றது.  

## நடிகர்கள்
- வி. மோகன் - அண்ணாசாமி
- உதயசௌந்தரி - கோகிலவாணி (அண்ணாசாமியின் மனைவி)
- ஜெயகனேஷ் ஈஸ்வரன் - ராஜேந்திரன் (அண்ணாசாமியின் மகன்)
- குயிலி - (அண்ணாசாமியின் அக்கா) சிறப்புத் தோற்றம்
- வீரராகவன் - பஞ்சசாரம்
- ஜமுனா ராணி - காந்திமதி
- சஜினி - சாந்தம்மாள்
- விக் னேஸ்வரி - ஷைலஜா
- பராசக்தி - பாமா
- ஜெயராம் - நீதிவேந்தன்
- எலியாஸ் - ஆரோக்கியசாமி
- ஜேம்ஸ் துரைராஜ் - பாஷா
- நித்தியா ராவ் - தைரியலட்சுமி
# சல்பர் மஸ்டர்ட்

**சல்பர் மஸ்டர்ட்** (*Sulfur mustard*) பொதுவாக மஸ்டர்ட் வாயு என்றழைக்கப்படுகிறது. இவை சைடோடாக்சிக் குடும்பத்தில் சல்பர் சார்ந்த ஒரு முன்மாதிரிப் பொருள். இவை போர்களில் பயன்படுத்தக்கூடிய வேதிப்பொருள் ஆயுதம் ஆகும். இவ்வேதிப்பொருள் தோலில் பெரும் கொப்பளங்களை உருவாக்கக் கூடியது. மேலும் நுரையீரலைப் பாதிக்கக் கூடியது. தூய சல்பர் மஸ்டர்ட் அறை வெப்ப நிலையில் நிறமற்றவை மற்றும் பிசுபிசுப்பான திரவம் ஆகும். ஆனால் போர் ஆயுதமாக கலப்படத்தோடு பயன்படுத்துகையில்  
பழுப்பு மஞ்சள் நிறத்தில் இருக்கிறது. மேலும் அதன் நறுமணம் பூண்டு, கடுகுச் செடி (mustard plant) வாசனை கொண்டுள்ளது. எனவே இதற்குப் பெயர் மஸ்டர்ட் வாயு எனப்பட்டது. இவை 1993 வேதியல் ஆயுத உடன்பாட்டின்படி ஒழுங்குமுறை செய்யப்பட்டு வருகிறது. இவற்றை சுற்றுச்சூழலில் இருந்து பிரித்தெடுக்க குளோரமைன் - டி பயன்படுகிறது.  

## சேர்க்கை மற்றும் எதிர்வினை
சல்பர் மஸ்டர்ட் வேதியியல் பார்முலா : (ClCH2CH2)2S  

**டெப்ரட்ஸ் முறை :**  

:SCl2 + 2 C2H4 → (ClCH2CH2)2S  

**லெவின்ஸ்டைன் முறை :**  

:8 S2Cl2 + 16 C2H4 → 8 (ClCH2CH2)2S + S8  

**மேயர் முறை :**  

:3 (HOCH2CH2)2S + 2 PCl3 → 3 (ClCH2CH2)2S + 2 P(OH)3  

**மேயர் - க்ளார்க் முறை :**  

(HOCH2CH2)2S + 2 HCl → (ClCH2CH2)2S + 2 H2O  

## உடலியல் விளைவுகள்
கொப்பளங்கள் ஏற்படுத்துபவை. புற்றுநோய் உண்டாக்கக் கூடியவை. பாதிப்புகள் உடனே தெரிவதில்லை. 24 மணி நேரம் கழித்து தோலில் அரிப்பு எரிச்சல் போன்றவை உண்டாகும். இவ்வாயு உடைகளை எளிதாகக் கடந்து சென்று உடலை பாதிக்கக் கூடியவை. மேலும் கண்களைப் பாதித்து பார்வை இழக்கவும் நேரிடும். இவ்வாயுக்களை அதிகமாக சுவாசிக்கும் போது சுவாச மண்டலத்தில் இரத்தக் கசிவு ஏற்படும் அபாயம் உள்ளது.  

## உருவாக்கம்
இவை HS, HD, HT, Hட ,HQ போன்ற பல்வேறு கலவைகளில் உருவாக்கப்பட்டு பயன்படுத்தப்பட்டுள்ளது.  
## வரலாறு

முதன்முதலாக 1822 ல் சீசர் - மான்சூட் - டெஸ்ப்ரட்ஸால் உருவாக்கப்பட்டது.  

முதன்முதலில் 1917ம் ஆண்டு முதலாம் உலகப் போரின் போது பெல்ஜியத்தில் பிரித்தானிய மற்றும் கனடா இராணுவ வீரர்களுக்கு எதிராக ஜெர்மனி இவ்வாயுவை ஆயுதமாகப் பயன்படுத்தியது.  

அதற்குப் பின்னால் பல்வேறு போர்களில் இவை பயன் படுத்தபபட்டன.  

இவ்வாறு பயன்படுத்துவது, இவற்றின் உருவாக்கம், விற்பனை, சேமிப்பு ஆகியவை 1925 ஜெனிவா நெறிமுறை மற்றும் 1933 வேதியல் ஆயுத உடன்பாடு போன்றவற்றால் தடை செய்யப்பட்டுள்ளது.  

ஐஎஸ்ஐஎஸ் தீவரவாத அமைப்பு இவற்றை உற்பத்தி செய்து சிரியா மற்றும் ஈராக்கில் பயன்படுத்துவதாக செப்டம்பர் 2012ல் அமெரிக்கா கூறியுள்ளது குறிப்பிடத்தக்கது.
# உயிரே (தொலைக்காட்சித் தொடர்)



**உயிரே** இது ஒரு சிங்கப்பூர் நாட்டு குடும்பம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை 'அப்பாஸ் அக்பர் மற்றும் குமரன் சுந்தரம்' என்பவர்கள் இயக்க புரலவன் நாராயணசாமி, அஸ்வினி, இந்திரா சந்திரன், நிஷா குமார், மாலினி, குணாளன், அரவிந்த் நாயுடு, தவனேசன் சிவானந்தன் ஆகியோர் முதன்மை கதாபாத்திரத்தில் நடித்துள்ளார்கள்.  

இந்த தொடர் சனவரி 14, 2019 முதல் 31 மார்ச்சு 2019 வரை திங்கள் முதல் வெள்ளி வரை இரவு 8 மணிக்கு வசந்தம் தொலைக்காட்சியில் ஒளிபரப்பாகி 62 அத்தியாங்களுடன் நிறைவு பெற்றது.  

## கதைச்சுருக்கம்
இந்த தொடரின் கதை ராகவன் மற்றும் சாரு ஆகியோரின் நம்பிக்கை இல்லாதிருமண வாழ்க்கையையும் அவர்களின் மூன்று மகள்களின் வாழ்க்கையில் நடக்கும் பிரச்சனைகளையும் மையமாக வைத்து நகர்கின்றது.  

## நடிகர்கள்
### முதன்மை கதாபாத்திரம்
- புரலவன் நாராயணசாமி - ராகவன்
  - முன்னாள் ராணுவ அதிகாரி, சாருவின் கணவன், கீர்த்தி, பிரியங்கா, பூமிகா ஆகியோரின் தந்தை.
- அஸ்வினி - சாரு ராகவன்
  - அமைதியான பெண், ராகவனின் மனைவி மற்றும் கீர்த்தி, பிரியங்கா, பூமிகா ஆகியோரின் தாய்.
- இந்திரா சந்திரன் - கீர்த்தி ராஜேஷ்
  - சாதாரண குடும்ப பெண், ராகவேந்திரன் மற்றும் சாருவின் மூத்த மகள், ராஜேஷின் மனைவி.
- நிஷா குமார் - பிரியங்கா
  - ராகவேந்திரன் மற்றும் சாருவின் ரெண்டாவது மகள், தைரியமான தனித்தன்மை வாய்ந்த ஒரு வழக்கறிஞர், தந்தை மீது அதிகம் பாசம் உடையவள், அஸ்ஹவினின் காதலி.
- மாலினி - பூமிகா
  - ராகவேந்திரன் மற்றும் சாருவின் மூன்றாவது மகள், தினமும் அழகுபடுத்திக்கொள்பவள், குடும்பத்தினருடன் எதிர்மறையானவள்.
- குணாளன் - ராஜேஷ்
  - ஒரு பலசரக்கு கடை முதலாளி, கீர்த்தியின் கணவன். குடும்பத்திற்காக எதையும் செய்பவன்.
- அரவிந்த் நாயுடு - அஸ்வின்
  - காவல் அதிகாரி, பிரியங்காவின் காதலன்.
- தவனேசன் சிவானந்தன் - நிஷோக்
  - ஒரு கலகலப்பான விளையாட்டு தனம் கொண்ட விளம்பர நடிகர்.

### துணை கதாபாத்திரம்
- நிஷானா - ரேணுகா
  - தனி தாய், இவருக்கு 10 வயதில் ஒரு மகள் உண்டு. இவர் குடும்பத்திற்கும் ராகவன் குடும்பத்திற்கும் எதோ ஒரு சம்பந்தம் உண்டு.
- சங்கரி - காமினி
  - தனது உடல் எடை காரணமாக கவலைப்படுகின்ற ஒரு பள்ளி மனைவி.
- வினதி
- தர்ஷினி
- ஹரிநாக்ஷி
# பாசுபேட்டாற்பகுப்பு

**பாசுபேட்டாற்பகுப்பு** (*Phosphorolysis*) என்பது கனிம பாசுபேட்டை தாக்கும் குழுவாகப் பயன்படுத்தி ஒரு சேர்மத்தை பிளக்கும் செயல் முறையாகும். நீராற்பகுப்பு வினையை ஒத்த ஒரு வினையே பாசுப்பேட்டாற் பகுப்பு வினையாகும்.  

கிளைக்கோசனை கிளைக்கோசன் பாசுபோரைலேசாக பிளக்கும் வினையை இதற்குறிய எடுத்துக்காட்டு வினையாகக் குறிப்பிடலாம். கிளைக்கோசன் மூலக்கூறின் ஒடுக்கமடையாத முனையில் உள்ள விளிம்புநிலை கிளைக்கோசன் எச்சத்தை கனிம பாசுபேட்டு தாக்குவதை இது வினையூக்கம் செய்கிறது. ஒருவேளை கிளைக்கோசன் சங்கிலியில் என்–குளுக்கோசு அலகுகள் இருக்குமெனில், தனி பாசுபேட்டாற் பகுப்பு வினையினால் ஒரு குளூக்கோசு1-பாசுபேட்டு மூலக்கூறும் எஞ்சியிருக்கும் குளுக்கோசு அலகின் என்-1 , கிளைக்கோசனும் விளைபொருள்களாகின்றன.  

கூடுதலாக, சிலசமயங்களில் நீராற்பகுப்பைக் காட்டிலும் பாசுபேட்டாற் பகுப்பு விரும்பப்படுகிறது. (கிளைக்கோசன் அல்லது சிடார்ச்சு உள்ளிட்டவற்றின் மேற்கூறிய செயல்முறை போல) ஏனெனில் தனி குளுக்கோசு அலகைக் காட்டிலும் குளுக்கோசு 1-பாசுபேட்டு அதிக அளவு அடினோசின் டிரை பாசுபேட்டைக் கொடுக்கிறது.  

கிளைசெரால்டிகைடு 3-பாசுபேட்டை 1,3-பிசுபாசுபோகிளைசரேட்டாக மாற்றுகின்ற கிளைக்கோசாற் பகுப்பு வினை இதற்கு மற்றொரு உதாரணமாகும். இவ்வினையின் வினைவழிமுறையில் பாசுப்பேட்டாற் பகுப்பின் பங்கேற்பு இடம்பெறுகிறது.
# விக்கிப்பீடியா:நிர்வாகிகள் பள்ளி


புதிய நிருவாகிகள் இந்தப் பக்கத்தில் தங்கள் பணிகளைப் பற்றி கற்றுக் கொள்ளவதுடன் பிற நிருவாகிகள், நெடுநாள் பயனர்களிடம் இருந்து தேவையான வழிகாட்டுதல்களைப் பெற்றுக் கொள்ளலாம்.  

## நிருவாகிகள் செய்யக் கூடிய பணிகள்
- நிருவாகிகள் பணிப்பட்டியல்

## தேங்கி இருக்கும் நிருவாகப் பணிகள்
- ஒன்றிணைக்கப்_பரிந்துரைக்கப்பட்டுள்ள_கட்டுரைகள் (
- நிறைவேற்றப்பட வேண்டிய பணிகள்
- விக்கிப்பீடியா துப்புரவு (

## தெரிந்து கொள்ள வேண்டிய முக்கியக் கொள்கைகள், நடைமுறைகள்
- நிருவாக அணுக்கம் இவை அன்று
- புதிய_நிருவாகிகளுக்கான_அறிவுரை
- நிருவாகிகளுக்கான_அறிவிப்புப்பலகை

## தன்னார்வ வழிகாட்டிகள்
புதிய நிருவாகிகளுக்கு முனைந்து வழிகாட்ட விரும்பும் நிருவாகிகள் கீழே பெயர் பதியலாம்.  
- --இரவி (பேச்சு) 06:16, 15 சனவரி 2019 (UTC)
- --மா. செல்வசிவகுருநாதன் (பேச்சு) 20:10, 17 சனவரி 2019 (UTC)

## கேள்விகள்
புதிய நிருவாகிகள் தங்கள் கேள்விகள், ஐயங்களைக் கீழே கேட்கலாம்.  
- என்ற வார்ப்புரு இருக்கும் கட்டுரைகளை எப்படி இணைப்பது? தற்பொழுதுள்ள வழிமுறை மிகவும் குழப்பமாக உள்ளது. -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 20:26, 26 மார்ச் 2019 (UTC)

:பாலாஜி! விக்கிப்பீடியா:கட்டுரை ஒன்றிணைப்பு பக்கத்திலுள்ள கட்டுரைகளை ஒருங்கிணைக்கும் செயல்முறையைப் பார்த்தீர்களா? அதில் ஒவ்வொரு படியாகக் கொடுக்கப்பட்டுள்ளது. முயன்று பாருங்கள். குழப்பமாக இருப்பின், தயங்காமல் கேளுங்கள். குழப்பம் எதில் என்று கூறினால் விளக்கம் தரலாம்.--கலை (பேச்சு) 06:36, 27 மார்ச் 2019 (UTC)  

- புதியதாக ஒரு ஊடக நிறுவனம் தங்களைப் பற்றி விக்கியில் விளம்பர நோக்கில் எழுதினால் அவற்றை ஏற்கவியலாது தானே? அல்லது சிறுபத்திரிக்கைகளையும் ஆவணப்படுத்த வேண்டும் என்று பல இதழ்களுக்குப் பக்கங்கள் இருப்பதுபோல இத்தகைய புதிய இதழ்களையும் ஏற்றுக் கொள்ளலாமா? தொடர்ச்சியான வெளியீடுகள் வந்தபிறகு அதன் நிலைத்தன்மைக்கு ஏற்ப கட்டுரையைச் சேர்த்துக் கொள்ளலாம் என நினைக்கிறேன். மற்றவர்கள் வழிகாட்டுக-நீச்சல்காரன் (பேச்சு) 06:32, 16 மே 2019 (UTC)
# சித்து +2 (2010 திரைப்படம்)



**சித்து +2** (*Siddhu +2*), 2010 இல் வெளிவந்த தமிழ் காதல் திரைப்படமாகும். இத்திரைப்படத்தை கே. பாக்கியராஜ் எழுதி இயக்கியிருந்தார். இப்படத்தின் கதாநாயகர்களாக கே. பாக்கியராஜின் மகன் சாந்தனு பாக்கியராஜ் மற்றும் அறிமுக நடிகை சாந்தினி தமிழரசன் ஆகியோர் நடித்திருந்தனர் . இப்படம் திசம்பர் 10, 2010 அன்று திரையிடப்பட்டது.  

## கதைச்சுருக்கம்
ஒரு பள்ளியின் அதிபரின் மகனான சித்தார்த் (சாந்தனு) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றான். அவனைப்போல கதாநாயகியான பவித்ராவும்(சாந்தினி) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றாள். பின்னர் இருவரும் சந்திப்பதுடன் கதை ஆரம்பிக்கிறது. பின்னர் சித்து தற்கொலை எண்ணத்துடன் பவித்திராவுடன் சென்னை வந்தடைகிறான். அங்கு அனைத்தையும் மறந்து ஒருவரை ஒருவர் காதல் கொள்ள இருவரும் இணைந்து ஒரு புதிய வாழ்வைத் தொடங்க தீர்மானிக்கின்றனர். பின்னர் பல காரணங்களால் ஒரு மிருகத்தனமாக போலிசிடம் மாட்டிக்கொள்ள அவர் பவித்ரா +2 பரீட்சையில் தோல்வி அடையவில்லை என்பதனை அவளுக்கு அறியத்தருகின்றனர். அதன்பின்னர் தான் சித்து தன்னிடம் உண்மையை மறைத்தமை பவித்ராவிற்கு தெரியவருகின்றது. பின்னர் பவித்ரா தனது சொந்த ஊருக்கு திரும்பி மருத்துவக் கல்வியை மேற்கொள்கிறாள். இதனையறிந்த சித்து பவித்ராவுடன் சேரும் நோக்கத்தில் அவள் வீட்டிற்கு எதிரேயுள்ள சவரக்கடையில் (கஞ்சா கறுப்பு) வந்து தங்குகின்றான். அங்கு பவித்ராவின் தந்தை, மாமா, சித்துவை காதலிக்கும் குஜராத்தி பெண் ஆகிய தடைகளைத் தாண்டி சித்து பவித்ராவை கரம் பிடிக்கிறான்.  

## இசை
தரண் இப்படத்திற்கு இசையமைத்துள்ளார். இசையமைப்பாளருக்கு பாரிஜாதம் படத்திற்கு பிறகு இப்படம் கே. பாக்கியராஜுடன் இரண்டாவதாகும். இப்படத்தின் இசை அக்டோபர் 31, 2009 ஆம் ஆண்டு வெளிடப்பட்டது.  

## நடிகர்கள்
- சாந்தனு பாக்கியராஜ்-சித்தார்த் (சித்து)
- சாந்தினி தமிழரசன்-பவித்ரா
- கௌசா ராக்- கௌசா
- கஞ்சா கறுப்பு- சலுன் கடை முதலாளி
- சீதா
- சீமா
- பிரகதி
- ராஜேஷ்
- அனு மோகன்
- அவினாஷ்
- அனிருத்
- மனோபாலா
- கே. பாக்கியராஜ் (சிறப்புத் தோற்றம் )
- செந்தில்  (சிறப்புத் தோற்றம் )
- தலைவாசல் விஜய் (சிறப்புத் தோற்றம் )

## வெளியீடு
இப்படம் உருவாக்கப்பட்டு ஒருவருடமாகத் திரையிடப்படாமல் இருந்தது.பின்னர் இப்படத்தை 2011 ம் ஆண்டு தை மாதம் வெளியிடலாம் என முடிவு செய்யப்பட்டது. எனினும் அத்திகதிக்கு முன்னதாகவே 2010 ம் ஆண்டு மார்கழி மாதம் வெளியிடப்பட்டது.இப்படத்தின் கதை லவ் இன் ஹைதராபாத் எனும் பெயரில் தெலுங்கில் இன்னுமொரு படம் தயாரிக்கப்பட்டது.
# மம்லூக்



கவசமனிந்த மம்லுக்கிய குதிரைப் படைவீரன்]].  

**மம்லூக்** (**Mamluk**) (அரபு: *mamlūk* (ஒருமை), *mamālīk* (பன்மை), அரபு மொழியில் மம்லூக் எனில் அடிமை என்று பொருள். பொதுவாக இசுலாமிய அடிமைப் போர் வீரர்களைக் குறிப்பதற்கும், இசுலாமிய அடிமை வம்சத்தினரை குறிப்பதற்கும் மட்டுமே மம்லூக் என்ற சொல் பயன்படுத்துவர். உதுமானியப் பேரரசினர் ஊக்குவித்த மம்லூக் அடிமை வம்ச வழித்தோன்றல்கள், பிற்காலத்தில் ஈராக், வட இந்தியா, எகிப்து போன்ற நாடுகளில் ஆட்சியை நிறுவி ஆண்டனர்.  

கீழ்கண்ட வம்சத்தினரை குறிக்க மம்லூக் எனும் சொல் பயன்படுகிறது:  
- கசானவித்து வம்சம் (977–1186)
- குவாரசமிய அரசமரபு (1077–1231)
- மம்லூக்கிய மரபு (தில்லி) - 1206 - 1290
- எகிப்தின் மம்லுக் சுல்தானகம் (1250–1517)
  - பக்கிரி வம்சம் (1250−1382)
  - புர்ஜி வம்சம் (1382−1517)

உதுமானிய பேரரசு, இசுலாமிய ஆப்பிரிக்க, ஆர்மீனிய அடிமைப் போர் வீரர்களை விலைக்கு வாங்கி போர்ப்படையில் ஈடுபடுத்தினர்.எகிப்து, ஈராக், பாரசீகம், வட இந்தியா போன்ற பகுதிகளை துருக்கி இசுலாமிய அடிமை வம்சத்தினர் ஆட்சி செய்தனர்.  

## படக்காட்சிகள்

## இதனையும் காண்க
- மம்லுக் வம்சம்
# நாக்ரைட்டு



**நாக்ரைட்டு** (*Nacrite*) என்பது Al<sub>2</sub>Si<sub>2</sub>O<sub>5</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். களிமன் வகை கனிமமான இது பல்லுருவத் தோற்றங்களில் காவோலினைட்டுடன் சேர்ந்து காணப்படுகிறது. ஒற்றைச்சரிவச்சு படிகத் திட்டத்தில் நாக்ரைட்டு படிகமாகிறது. நேர்மறையான அடையாள முடிவுகளுக்கு எக்சு கதிர் விளிம்பு பகுப்பாய்வுகள் அவசியமாகிறது.  

பன்னாட்டு கனிமவியம் சங்கம் நாக்ரைட்டு கனிமத்தை Ncr என்ற குறியீட்டால் அடையாளப்படுத்துகிறது.  

1807 ஆம் ஆண்டு நாக்ரைட்டு முதன்முதலில் செருமனியிலுள்ள சாக்சானி மாநிலத்தில் கண்டறியப்பட்டது. முத்துப் போன்ற பளபளப்புக்கு தாயாகக் கருதப்படும் நாக்கர் என்ற சொல்லிலிருந்து நாக்ரைட்டு தொகுதி கனிமத்திற்கு இப்பெயர் வந்தது.
# பால்டிக் தற்காப்பு


**பால்டிக் தற்காப்பு** (*Baltic Defense*) என்ற சதுரங்க திறப்பு ஆட்டம் பின் வரும் நகர்வுகளால் அடையாளப்படுத்தப்படுகிறது.  
:1. d4 d5  
:2. c4 Bf5!?  

கிராவ் தற்காப்பு அல்லது சகோவிக் தற்காப்பு என்ற பெயர்களாலும் இத்திறப்பு அழைக்கப்படுகிறது.  

பால்டிக் தற்காப்பு ஆட்டம் என்பது ராணியின் பலியாட்ட மறுப்பு திறப்பு ஆட்டத்திற்கு பதிலாக வழக்கத்திற்கு மாறாக விளையாடப்படும் ஒரு மாற்று ஆட்டமாகும். ராணியின் பலியாட்ட மறுப்பு திறப்பை எதிர்த்து விளையாடும் பெரும்பாலான நகர்வுகளில் ராணியின் அமைச்சரை முன்னே கொண்டுவருவதில் பிரச்சினைகள் இருக்கின்றன. இப்பிரச்சினையைத் தீர்க்கும் விதமாக இத்திறப்பில் ஓர் அடிப்படை அனுகுமுறையாக ராணியின் அமைச்சர் உடனடியாக வெளியே கொண்டு வரப்படுகிறது.  

பால்டிக் திறப்பின் இந்த அணுகுமுறை சதுரங்க மாசுட்டர்களால் பரவலாக ஏற்றுக் கொள்ளப்பட்டதாக கண்டறிய முடியவில்லை. ஆனால் சில உலக சதுரங்க வீர்ர்கள் இத்திறப்பு ஆட்டத்தை பயன்படுத்தியுள்ளனர். பால் கீரசு, அலெக்சி சிரோவ் போன்ற கிராண்டு மாசுட்டர்களும் பால்டிக் திறப்பைக் கொண்டு விளையாட்டைத் தொடங்கியுள்ளனர்.  

பால்டிக் திறப்பு சதுரங்க திறப்புகளுக்கான கலைக்களஞ்சியக் குறியீட்டு எண் (இ.சி.ஓ) டி06 ஆகும்.  

## வெள்ளையின் எதிர் ஆட்டங்கள்

கருப்பு நிறக்காயின் இந்த தற்காப்பு ஆட்டத்திற்கு எதிராக விளையாட வெள்ளைக்கு 3.Nf3, 3.Qb3, 3.cxd5, மற்றும் 3.Nc3 என்ற நகர்வுகள் உள்பட பல நகர்வு சாத்தியங்கள் உள்ளன. விளையாட்டு இவ்வாறு தொடர்கிறது.  

### 3.Nf3 e6
- 4.Qb3 Nc6
- 4.e3 Nf6 5.Qb3 Nc6
- 4.Nc3 Nf6 5.Qb3 Nc6
- 4.cxd5 exd5 5.Qb3 Nc6

### 3.Qb3
:3...e5 4.Qxb7 Nd7 5.Nf3 Rb8 6.Qxd5 Bb4+ 7.Nfd2 (7.Bd2 Ne7 வெப்–சிங்ளேர், இங்கிலாந்து 1971) Ne7 8.Qf3 exd4 மற்றும் கருப்புக்கு முன்னேற்றமும் அவருடைய சிப்பாயை முன்செலுத்தும் முயற்சிக்கும் வழி கிடைக்கிறது.  

### 3.cxd5 (பிரதானத் திட்ட வரிசை)
:3...Bxb1 4.Qa4+ Qd7 5.Qxd7+ Nxd7 6.Rxb1 Ngf6 7.Nf3  
### 3.Nc3
:3...e6 4.Qb3 (4.Nf3) Nc6 5.cxd5 exd5 6.Qxd5 (இது தவறாகும். கருப்பு 6...Nxd4, வெற்றி) Qxd5 7.Nxd5 0-0-0
# அல் சிந்தகா சுரங்கப்பாதை


**அல் சிந்தகா சுரங்கப்பாதை** (*Al Shindagha Tunnel*) என்பது ஐக்கிய அரபு அமீரகத்தின் ஏழு பெரிய அமீரகங்களில் இரண்டாவது பெரிய அமீரகமான துபாயில் உள்ள ஒரு சுரங்கப்பாதை ஆகும். 1975 ஆம் ஆண்டு இச்சுரங்கப் பாதை திறந்து வைக்கப்பட்டது. இரு வழிகளிலும் கிட்டத்தட்ட 55000 பேர் தினசரி பயணிக்கும் இப்பாதை மிகப் பழமையானதும் பரபரப்பானதுமான சுரங்கப்பாதையாகும்.  
துபாய் தேய்ரா - அல் ராசு பகுதியையும், அல் சிந்தகா ஆகிய இரண்டு பகுதிக்கும் இடைப்பட்ட நீரோட்ட பகுதியை கடக்கும் ஒரு சுரங்கப்பாதை இதுவாகும்.  

## அமைப்பு

இந்த சுரங்கப்பாதை ஒவ்வொரு திசையிலும் இரண்டு பாதைகளாக, நான்கு பாதைகளைக் கொண்டுள்ளது. 5 மீட்டர் உயரமுள்ள வாகனங்கள் மட்டுமே இதன் வழி செல்ல முடியும். மேலும் இதில் வேகம் 60 கி.மீ. / மணி அளவில் நிர்ணயிக்கப்பட்டுள்ளது.  

சராசரியாக ஒரு நாளைக்கு 55,000 வாகனங்கள் இதில் பயணிக்கின்றன. துபாய் போக்குவரத்து ஆணையத்தின் கீழ் இது இயங்கிவருகின்றது.  

சுரங்கப்பாதை கட்டப்பட்டு ஏறத்தாழ 45 ஆண்டுகளுக்கும் மேலாக ஆகிவிட்டதால் அதற்கு மாற்றாக பல வரிசைகளை கொண்ட நவீன பாலம் அமைக்க திட்டமிடப்பட்டு பணிகள் துவங்கியுள்ளன.
# அலாபின் திறப்பு



**அலாபின் திறப்பு** (*Alapin's Opening*) சதுரங்க விளையாட்டில் விளையாடப்படும் ஒரு வழக்கத்திற்கு மாறான திறப்பு முறையாகும். இத்திறப்பு பின்வரும் நகர்வுகளுடன் தொடங்குகிறது.  

:1.e4 e5  
:2.Ne2  

உருசோ-லித்துவேனிய வீர்ரும் சதுரங்கத் திறப்புகள் பகுப்பாய்வு அறிஞருமான செம்யோன் அலாபின் (1856-1923) இத்திறப்பைக் கண்டறிந்ததால் இவ்வகையானத் திறப்புக்கு இப்பெயரிடப்பட்டது. அலாபின் திறப்பு வீர்ர்களால் அரிதாகவே விளையாடப்படுகிறது. லுச்போயெவிக் (கருப்பு காய்களுடன்) 1970 ஆம் ஆண்டு நெதர்லாந்தில் உள்ள குரோனிங்கனில் இத்திறப்புக்கு எதிராக ஆடினார்.  

## விளக்கம்
அலாபின் திறப்பு வழக்கத்திற்கு மாறானது, ஆனால் வெள்ளைக் காய்களுடன் விளையாடுபவருக்கு சரியாக விளையாடுவதற்கு உகந்த திறப்பாகும். உருய் லோப்பசு போன்ற ஆழமான கோட்பாட்டு அடிப்படையிலான திறப்பு வரிசைகளை தவிர்க்கவும் அல்லது எதிரியை ஆச்சரியத்துக்கு உள்ளாக்கவும் மட்டுமே பயன்படுத்தப்படுகிறது. வெள்ளை விரைவில் f2–f4 நகர்வை விளையாட திட்டமிட்டுள்ளார். ஒருவேளை வெள்ளை g3, Nbc3, d3, Bg2 நகர்வுகளை விளையாட முயற்சித்தால் ஏற்படும் நிலை சிம்சுலோவ் நிலையை (சிம்சுலோவ்-போட்வினிக்,1958) ஒத்ததாக அமையும்.  

இருப்பினும் அலாபின் திறப்பு பல்வேறு சிக்கல்களை வெள்ளைக்காக அழைத்து வருகிறது. வெள்ளையின் வெள்ளை அமைச்சர் மற்றும் ராணியை முன்னேறி வரவிடாமல் தடுக்கிறது என்பது முதலாவது சிக்கலாகும். விளையாட்டுக்குள் குதிரை பங்கேற்க மேலும் ஒரு நகர்வு அல்லது மற்றொரு சிப்பாய் நகர்வு அவசியமாவது சிறிய காய்களை வேகமாக வெளிக்கொணர்ந்து விளையாட்டில் ஈடுபடுத்துவது என்ற திறப்பு கோட்பாட்டுக்கு மாறுபாடாக அமைகிறது.  

e2 சதுரத்தில் இருக்கும் வெள்ளைக் குதிரை கருப்பின் ஆட்டப்பகுதி மையத்தை எந்தவிதமான அச்சுறுத்தல் கட்டுப்பாட்டையும் ஏற்படுத்தாமல் நெகிழ்வுடன் நிற்கிறது. எனவே இந்நோக்கத்திற்காக மேலும் ஒரு நகர்வை செய்ய வேண்டிய கட்டாயத்தில் சிக்கிவிடுகிறார் என்பது வெள்ளை சந்திக்கும் இரண்டாவது சிக்கலாகும்.  

வெள்ளையின் வழக்கத்திற்கு மாறான இத்திறப்பை சமாளித்து சமநிலையை அடைவது கருப்புக்கு சற்று எளிமையான முயற்சியிலேயே சாத்தியமாகி விடும். உதாரணாமாக 2...Nf6, 2...Nc6, மற்றும் 2...d5 போன்ற எந்த நகர்வும் இதற்கு உதவும். இருதியாக வெள்ளையின் f2–f4 நகர்வில் சிக்கிக் கொள்வதை தவிர்க்க கருப்பு சற்று எச்சரிக்கையுடன் விளையாட வேண்டியதும் கட்டாயமாகும்.
# ஜபல் அலி துறைமுகம்



**ஜபல் அலி துறைமுகம்** (அரபு: جبل علي) ("மினா ஜபல் அலி" அரபு மொழியில், ஜபல் அலி, ஐக்கிய அரபு எமிரேட்டில் உள்ள ஜபல் அலி என்ற இடத்தில் அமைந்துள்ள ஒரு ஆழமான துறைமுகமாகும், இது ஜபல் அலி உலகின் ஒன்பதாவது மிகப்பெரிய பரபரப்பான துறைமுகமாகும், இத்துறைமுகமானது மத்திய கிழக்கில் மிகப்பெரிய பரபரப்பான துறைமுகத்தில் ஒன்றாக உள்ளது. .  

- ஜபல் அலி துறைமுகம் 1970 ஆம் ஆண்டுகளின் பிற்பகுதியில் கட்டுமானப்பணிகள் ஆரம்பிக்கப்பட்டு 1979 ல் முழுமையான பயன்பாட்டிற்கு வந்தது.
- துறைமுக ஊழியர்கள் தங்குவதற்காக ஜெபல் அலி கிராமம் என்ற பகுதி உருவாக்கப்பட்டது. உருவாக்கப்பட்டபோது அதன் மக்கள் தொகை 300 பேர்.
- இத்துறைமுகமானது 134 சதுர கிலோமீட்டர் (52 சதுர மைல்) பரப்பளவில் அமைந்துள்ளது.
- உலகின் 120 நாடுகளைச் சேந்ந்த ஏறத்தாழ 5,000 க்கும் மேற்பட்ட நிறுவனங்கள் இத்துறைமுக நகரத்தில் உள்ளன
- 67 பெர்த்ஸ் (கப்பல்கள் நிருத்தும் நடைமேடை) மற்றும் 134.68 சதுர கிலோமீட்டர் (52.00 சதுர மைல்) பரப்பளவில் அமைந்துள்ளது.
- ஜபல் அலி துறைமுகம் மனிதனால் உருவாக்கப்பட்ட உலகின் மிகப்பெரிய துறைமுகமும் மத்திய கிழக்கில் மிகப்பெரிய துறைமுகமுமாகும்..
# திருக்குறளின் தமிழ் உரையாசிரியர்கள் பட்டியல்

**திருக்குறளின் தமிழ் உரையாசிரியர்கள்**, இரண்டாயிரம் ஆண்டுகளுக்கு முன்னர் எழுதப்பட்ட திருக்குறள் நூலிற்கு, கிபி 10ஆம் நூற்றாண்டு முதல் தற்போது வரை தமிழ் மொழியில் உரை எழுதி வரும் விளக்க உரையாசிரிகள் பின் வருமாறு:  
1. மணக்குடவர் - கிபி 10ஆம் நூற்றாண்டு
1. காலிங்கர் - 10-13ஆம் நூற்றாண்டு
1. பரிதியார் - 10-13ஆம் நூற்றாண்டு
1. 
பரிப்பெருமாள் - கி.பி. சுமார் 10 - 13ஆம் நூற்றாண்டு  
1. பரிமேலழகர் - கிபி 13ஆம் நூற்றாண்டு
1. காரி இரத்தினக் கவிராயர் - 1550 - 1575
1. சுகாத்தியர் - 1889
1. வ. உ. சிதம்பரனார் - 1935
1. திரு. வி. கலியாணசுந்தரனார் - 1939
1. கி. ஆ. பெ. விசுவநாதம்
1. மு. வரதராசன் - 1948
1. இரா. சாரங்கபாணி
1. தெ. பொ. மீனாட்சிசுந்தரம்
1. வ.சுப. மாணிக்கம்
1. குன்றக்குடி அடிகளார்
1. தமிழண்ணல்
1. சாலமன் பாப்பையா - 1995
1. ஆரூர் தாஸ் - 2000
1. அ. மா. சாமி - 2003
1. க.ப. அறவாணன் - 2006
1. மொழி ஞாயிறு ஞா.தேவநேயப் பாவாணர்-1966
1. மு. கருணாநிதி
# இத்தாலியப் பலியாட்டம்


**இத்தாலியப் பலியாட்டம்** (*Italian Gambit*) என்ற சதுரங்கத் திறப்பு பின் வரும் நகர்வுகளை ந்கர்த்தி தொடங்கப்படுகிறது.  

:1. e4 e5  
:2. Nf3 Nc6  
:3. Bc4 Bc5  
:4. d4  

பெரும்பாலும் கியூகோ பியானோ அல்லது கியுகோ பியானிசுசிமோ திறப்புகளின் அமைதியான மற்றும் மூடிய வரிசை நகர்வுகளுக்கு மாற்றாக இத்தாலிய பலியாட்டம் திறப்பு அடிக்கடி விளையாடப்படுகிறது. கருப்பு பின் வரும் நகர்வுகளை விளையாட முடியும்  
- சிப்பாயை எடுத்துக் கொள்ளலாம்.(4...exd4, சிகாட்ச்சு பலியாட்டத் திறப்பின் இடமாற்ற நிலை, பொதுவாக மேக்சு லேங்கி தாக்குதலுக்கு அழைத்துச் செல்லும்);

- குதிரையால் சிப்பாயை எடுத்துக் கொள்ளலாம். (4...Nxd4),இதுவொரு பலவீனமான நகர்வாகக் கருதப்படுகிறது. ஏனெனில் வெள்ளை 5.Nxe5 என்ற நகர்வை விளையாடவும், ஒரே நேரத்தில் வெள்ளையின் குதிரையும் அமைச்சரும் கருப்பின் f7 சிப்பாயை தாக்க அனுமதிக்கிறது.

- அமைச்சரைக் கொண்டு சிப்பாயை எடுத்துக் கொள்ளலாம். (4...Bxd4), கருப்புக்கு இந்த நகர்வு ஒரு சிறந்த நகர்வாகக் கருதப்படுகிறது.

## 4...Bxd4

4...Bxd4 5.Nxd4 Nxd4 நகர்வுகளுக்குப் பின்னர்:  

- 6.0-0, சியார்ச்சு கோல்டனோவ்சிகி சாதகமான நகர்வு என்கிறார். 4.0-0 Nf6 5.d4 என்ற நகர்த்தினால் மற்றொரு பலியாட்ட திறப்புக்கு இடமாற்றம் அடைகிறது. 6...Nf6, என்று கருப்பு நகர்வைத் தொடர்ந்தால் 7.f4 மற்றும் 7.Bg5 என்பவை வெள்ளைக்கு உரிய நகர்வுகளாகும். எனினும், 6...d6!? என்று நகர்த்தும் வாய்ப்பு கருப்புக்கு இருக்கிறது.

- 6.Be3, என்ற நகர்வு மியாமி மாறுபாட்டின் நிலைமாற்று என யூட் அசெர்சு மற்றும் சியார்ச்சு லேவன் தெரிவிக்கின்றனர். சமநிலையை எட்ட வெள்ளைக்கு போதுமான வாய்ப்பு ஆகும்.

- 6.f4?! என்ற நகர்வு கருப்பு அடுத்ததாக 6...d5 விளையாடலாமோ என சந்தேகத்துடன் நகர்த்தப்படும் நகர்வாக்க் கருதப்படுகிறது.

## இதையும் காண்க
- இத்தாலிய ஆட்டம்
# சர்சாசிசைட்டு


**சர்சாசிசைட்டு** (*Sursassite*) என்பது ஒரு சோரோசிலிக்கேட்டு வகைக் கனிமமாகும். 1926 ஆம் ஆண்டு இக்கனிமம் முதன் முதலில் கண்டுபிடிக்கப்பட்டது. சுவிட்சர்லாந்து நாட்டு கிரவ்பண்டன் மண்டலத்தின் மாவட்டமான சர்சாசில் சர்சாசிசைட்டு கிடைத்தது. உருமாற்றமடைந்த மாங்கனீசு படிவுகளில் பொதுவாக இக்கனிமம் காணப்படுகிறது  

பன்னாட்டு கனிமவியல் சங்கம் சர்சாசிசைட்டு கனிமத்தை Ss என்ற குறியீட்டால் அடையாளப்படுத்துகிறது.
# ஜோடி பன் அன்லிமிடெட்



**ஜோடி பன் அன்லிமிடெட்** என்பது நவம்பர் 4, 2018 முதல் சனவரி 13, 2019 வரை விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8:30 மணிக்கு ஒளிபரப்பான ஒரு நடன நிகழ்ச்சியாகும். இது புகழ் பெற்ற ஜோடி நிகழ்ச்சியின் 11வது பருவம் ஆகும். இந்த நிகழ்ச்சியை பாவனா மற்றும் ரியோ ராஜ் இணைத்து தொகுத்து வழங்கினர். விஜய் தொலைக்காட்சி தொகுப்பாளர்கள் திவ்யதர்சினி, மா கா பா ஆனந்த் மற்றும் பிக் பாஸ் தமிழ் 2 புகழ் மஹத் ராகவேந்திரா, யாஷிகா ஆகியோர்தான் தலைவர்கள். இந்த பருவத்தின் வெற்றியாளர்கள் லோகேஷ் மற்றும் மேக்னா ஆவார்.  

இந்த நிகழ்ச்சியின் இறுதிச்சுற்று போட்டிக்கு பிக் பாஸ் தமிழ் 2 புகழ் ஐஸ்வர்யா சிறப்பு விருந்தினராக வந்தார். திவ்யதர்சினியின் 20 ஆண்டு தொலைக்காட்சி பயணத்தை சிறப்புவிக்கும் விதமாக அவரை இந்த நிகழ்ச்சியின் மூலம் விருது கொடுத்து கௌரவிக்கப்பட்டது.  

## நிகழ்ச்சியின் சுருக்கம்
இந்த நிகழ்ச்சியில் நான்கு தலைவர்கள் இருப்பார்கள், ஒவ்வொருவருக்கும் கீழ் மூன்று ஜோடிகள். இவர்களுக்கான மதிப்பெண்களை பார்வையாளர்கள் தான் வழங்குவார்கள்.  

## மாபெரும் இறுதி சுற்று
| இறுதி போட்டியாளர் | வென்றவர்கள் |
| --- | --- |
| லோகேஷ் & மேக்னா | வெற்றியாளர் |
| குமரன் & சித்ரா | 2ஆம் நிலை வெற்றியாளர் |
| விஷால் & ஸ்ரீது | 3ஆம் நிலை வெற்றியாளர் |
| ராமர் & ரேமா |  |

## தொகுப்பாளர்கள்
- பாவனா
- ரியோ ராஜ் (முன்னாள் தொகுப்பாளர்கள்)

## தலைவர்கள்
- பார்வையாளர்கள்

## குழுத்தலைவர்கள்
- திவ்யதர்சினி
- மா கா பா ஆனந்த்
- மஹத் ராகவேந்திரா
- யாஷிகா

## சுற்றுக்கள்
- அறிமுகச்சுசுற்று (போட்டி இல்லை)
- ஜோடி பாட்டி திருவிழா சுற்று (போட்டி இல்லை)
- வெற்றிப்படங்களில் பாடல் சுற்று
- பழைய பாடல் சுற்று
- காதல் பாடல் சுற்று
- திருவிழா சுற்று
- மறு உருவாக்கம் சுற்று
- திகில் சுற்று
- இறுதி போட்டிக்கான சீட்டு சுற்று
- இறுதி போட்டி சுற்று

## ஜோடிகள்
| ஜோடிகள் | தரவரிசை |
| --- | --- |
# சூப்பர் சிங்கர் ஜூனியர் 6



**சூப்பர் சிங்கர் ஜூனியர் 6** என்பது அக்டோபர் 20, 2018 முதல் விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8 மணிக்கு ஒளிபரப்பான பாட்டு போட்டி நிகழ்ச்சியாகும். இந்த நிகழ்ச்சியை மா கா பா ஆனந்த் மற்றும் பிரியங்கா இணைத்து தொகுத்து வழங்குகின்றனர். இந்த பருவத்தின் நடுவர்களாக சித்ரா, சங்கர் மகாதேவன், எஸ். பி. பி. சரண் மற்றும் கல்பனா ராகவேந்தர் ஆவார்.  

நிகழ்ச்சியின் முதல் அத்தியாயத்தில் நடிகை ஜோதிகா சிறப்பு விருந்தினராக காற்றின் மொழி படக்குழுவினருடன் பங்கேற்றார் என்பது குறிப்பிடத்தக்கது. இந்த நிகழ்ச்சியில் 6 வயதிலிருந்து 15 வயதிற்கு உட்பட்ட சிறுவர்கள் கலந்து கொண்டு அவர்களின் பாடல் திறமையை வெளிக்காட்ட வேண்டும். இந்த பாட்டு நிகழ்ச்சி 21 ஏப்ரல் 2019 அன்று 54 அத்தியாங்களுடன் நிறைவு பெற்றது.  

## வெற்றியாளர்கள்
| போட்டியாளர் | தரவரிசை | பரிசு தொகை |
| --- | --- | --- |
| கிருத்திக் | வெற்றியாளர் | ₹ 50, 00, 000 |
| சுர்யா | இரண்டாவது வெற்றியாளர் | ₹25, 00, 000 |
| பூவையர் | மூன்றாவது வெற்றியாளர் | ₹10, 00, 000 |
# ஸ்ரீ விஷ்ணு தசாவதாரம்



**ஸ்ரீ விஷ்ணு தசாவதாரம்** என்பது தமிழ் மற்றும் கன்னடம் மொழிகளில் தயாரிக்கப்பட்ட தொன்மவியல் தொலைக்காட்சி தொடர் ஆகும். இந்த தொடர் தமிழ் மொழியில் அக்டோபர் 22, 2018 முதல் திங்கள் முதல் வெள்ளி வரை இரவு 7:30 மணிக்கு ஜீ தமிழ் தொலைக்காட்சியிலும், கன்னடம் மொழியில் அக்டோபர் 15, 2018 முதல் திங்கள் முதல் வெள்ளி வரை இரவு 7 மணிக்கு ஜீ கன்னடம் தொலைக்காட்சியிலும் ஒளிபரப்பானது. இது மும்மூர்த்திகளில் ஒருவரான விஷ்ணுவின் தொன்மத்தை அடிப்படையாகக் கொண்டதாகும்.  

ஜீ கன்னடம் தொலைக்காட்சியில் பிப்ரவரி 2, 2019 அன்று 85 ஆத்தியாங்களுடன் நிறைவு பெற்றது. ஜீ தமிழ் தொலைக்காட்சியில் பிப்ரவரி 23, 2019 அன்று 84 ஆத்தியாங்களுடன் நிறைவு பெற்றது.  

## கதைச் சுருக்கம்
இந்த தொடர் இந்து சமயத்தின் முக்கியமான கடவுள்களில் ஒருவரும் வைணவ சமயத்தின் முழுமுதற் கடவுளும் ஆன மும்மூர்த்திகளில் ஒருவரான விஷ்ணுவின் 10 அவதாரங்களையும் மற்றும் அவரது மனைவி லட்சுமி தேவியுடனான காதலைப்பற்றியும் விளக்குகின்றது.  

## நடிகர்கள்
- அமித் கஷாப் - விஷ்ணு / ராமர் / கிருஷ்ண
- நிஷா B.K - லட்சுமி தேவி / சீதை / ராதா
- ஹர்ஷா
- அர்ஜுன்
- வந்தனா
- நண்டிஷ்
- சுரேஷ்
- காவியா
- மகாதேவ்

## நடிகர்களின் தேர்வு
இது ஒரு இரு மொழித் தொடர் என்றாலும் இந்த தொடரில் நடிக்கும் நடிகர்கள் அனைவரும் கன்னட தொலைக்காட்சி நடிகர்கள் ஆவார். இந்த தொடரில் கடவுள் விஷ்ணு கதாபாத்திரத்தில் 'அமித் கஷாப்' என்ற புதுமுக நடிகர் நடிக்கின்றார் இவருக்கு ஜோடியாக லட்சுமி தேவி என்ற காதாபாத்திரத்தில் நிஷா என்பவர் நடிக்கின்றார்.  

## மொழிகள்
| மொழி | அலைவரிசை | ஒளிபரப்பான நாள் | மொத்த அத்தியாயங்கள் |
| --- | --- | --- | --- |
| கன்னடம் | ஜீ கன்னடம் | - | 85 |
| தமிழ் | ஜீ தமிழ் | - | 84 |
# டான்ஸ் ஜோடி டான்ஸ் ஜூனியர்ஸ்



**டான்ஸ் ஜோடி டான்ஸ் ஜூனியர்ஸ்** என்பது நவம்பர் 24, 2018 முதல் ஜீ தமிழ் தொலைக்காட்சியில் சனி மற்றும் ஞாயிற்றுக்கிழமை மாலை 6:30 மணிக்கு ஒளிபரப்பான சிறுவர்களுக்கான ஒரு நடன நிகழ்ச்சி ஆகும். இந்த நிகழ்ச்சியை தீபக் மற்றும் கமல் இணைத்து தொகுத்து வழங்க, சினேகா, சுதா சந்திரன், லைலா ஆகியோர் தலைவர்கள் ஆவார்.  

மதுரை, திருச்சி, கோவை, சென்னை மற்றும் பெங்களூர் ஊரைச்சேர்ந்த 12 சிறுவர்கள் ஜோடியாக கலந்து கொண்டு அவர்களின் நடனத்திறமையை வெளிக்காட்டும் நிகழ்ச்சியாகும். இந்த பருவத்தில் தர்சன் மற்றும் நொபல் ஆகியோர் வெற்றியாளர் ஆவார்.  

## போட்டியாளர்கள்
- ஜனனி & ரூத்
- ஜெயசீலன் & சூர்யா தேஜா
- தினேஷ் & நவீன்
- தமிழ்லாக்கி & அமிர்தா
- அர்மான் & ரோகன்
- ராஜேஷ் & தியரஜ்
- நித்யா தத்ஷாதா
- சீனு & பவான்கன்
- ரக்ஷித் & ஸ்ரீ சுமன்
- தர்சன் & நொபல்
- தண்ணிஸ்ரீ & மேகா
- சந்தோஷ் & டானுஷ்
# குலாம் முஹைதீன்

**எம். குலாம் முஹைதீன்**(M. Gulam Mohideen) ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு திண்டுக்கல் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.  

## பிறப்பு
ஜூலை 1918 ஆம் ஆண்டு பெரும் நிலச்சுவான்தாரான முஹம்மது மீரா இராவுத்தருக்கு மகனாக அப்போதைய மதுரை மாவட்டமும், தற்போதைய தேனி மாவட்டம் உத்தமபாளையத்தில் பிறந்தார்.  

## கல்வி
மதுரை அமெரிக்கன் கல்லூரியில் கல்வி பயின்றார்.  

## பொறுப்புகள்
- முன்னாள் செயலாளர், மதுரை மாணவர் கூட்டமைப்பு,
- முன்னாள் செயலாளர், கூட்டுறவு சங்கம் உத்தமபாளையம்,
- முன்னாள் உறுப்பினர், தேனி கூட்டுறவு சங்கம், தேனி,
- வெள்ளையனே வெளியேறு இயக்கத்தில் முக்கியப் பங்காற்றியவர்
- 1942 ஆம் ஆண்டு யுத்த காலத்தில் மாணவர் தலைவராக பல போராட்டங்களை நடத்தியவர்,
- இந்திய தேசிய காங்கிரசில், நகரம், மாவட்டம் மற்றும் மாகாண காங்கிரஸ் தலைவராக பதவிகளை வகித்தவர்,
- விவசாயம் மற்றும் நலப்பனிகளில் ஆர்வமிக்கவர்,
- உத்தமபாளையம் நகர பஞ்சாயத்து தலைவராக பணியாற்றியவர்,
- உத்தமபாளையம் கிளைச் சிறைச்சாலையின் கௌரவ வருகையாளர் மற்றும் நலப்பணியாளர்.
# அப்துல் வாகித்

**அப்துல் வாகித்** ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1962 ஆம் ஆண்டு வேலூர் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.  

## பிறப்பு
15 ஜூலை 1910 ஆம் ஆண்டு வேலூர் மாவட்டம் ஆம்பூரில் அப்துல் ரஹீம் சாஹிப் என்பவருக்கு மகனாகப் பிறந்தார்.  

## கல்வி
சென்னை முஹம்மதன் கல்லூரியில் (தற்போதைய காயிதே மில்லத் அரசினர் மகளிர் கலைக்கல்லூரியில்) பி.ஏவும், சென்னை சட்டக்கல்லூரியில் எல்.எல்.பியும் பயின்றார்.  

## பொறுப்புகள்
- தொழிலதிபர்;
- இந்திய அரசின் ஏற்றுமதி ஆலோசனைக் குழு உறுப்பினர் 1948 முதல் 1952 வரை மீண்டும் 1952 முதல் 1954 வரை
- 1953 ஆம் ஆண்டு முதல் இந்திய அரசின் தோல் பொருள் வளர்ச்சி கவுன்சில் உறுப்பினர்
- 1958 ஆம் ஆண்டு முதல் காதி கிராமிய கைத்தொழில் ஆணையத்தின் தோல் பொருள் வளர்ச்சி ஆலோசனைக் குழு உறுப்பினர்,
- 1952 ஆம் ஆண்டு முதல் இந்திய தர நிர்ணய சபை புதுடில்லி - இரசாயன பிரிவு , ஆலோசனைக் குழு உறுப்பினர்,
- 1957 ஆம் ஆண்டு முதல் மெட்ராஸ் தோல் பொருள் ஏற்றுமதி மேம்பாட்டு கவுன்சில் நிர்வாகக் குழு,
- தெற்கு இந்தியா ஸ்கின்ஸ் மற்றும் மறைமாவட்ட வர்த்தக சங்கத்தின் நிர்வாகக் குழு உறுப்பினர், சென்னை.
# ஜீன்ஸ் (தொலைக்காட்சி நிகழ்ச்சி)



**ஜீன்ஸ்** என்பது 2015ஆம் ஆண்டு முதல் ஜீ தமிழ் தொலைக்காட்சியில் ஒளிபரப்பான ஒரு விளையாட்டு நிகழ்ச்சி ஆகும். இந்த நிகழ்ச்சியின் முதல் மற்றும் இரண்டாம் பருவத்தை நடிகை ரோஜா தொகுத்து வழங்கினார். மூன்றாம் பருவத்தை நடிகை பிரியா ராமன் தொகுத்து வழங்குகின்றார். இந்த நிகழ்ச்சி சூன் 17, 2018 முதல் ஒவ்வொரு ஞாயிற்றுக்கிழமைகளில் பிற்பகல் 2:30 மணிக்கு ஒளிபரப்பானது.  

## நிகழ்ச்சியின் சுருக்கம்
இந்த நிகழ்ச்சியில் சாதாரணா மக்கள் அவர்களின் குடும்பத்தினருடன் கலந்து கொள்ளவர்கள். ஒவொரு பகுதியிலும் 2 பிரபலங்கள் கலந்து கொண்டு அவர்கள் யார் யாருடைய யாடை (ஜீன்ஸ்) என்று கொடுக்கப்படும் நேரத்தில் கண்டுபிடிக்க வேண்டும். முதலில் இந்த நிகழ்ச்சியில் பங்கு பெரும் பிரபலங்களுக்கு முதலிலே பணம் கொடுக்கப்படும், நிகழ்ச்சியில் வெற்றி பெறுவதை பொறுத்து அவர்களின் பணம் பல லட்சங்கள் வரை அதிகரிக்கும். இவ் போட்டியில் 4 சுற்று நடைபெறும்.  

## பருவங்கள்
| தொடர் அறிமுகக் காட்சி | தொடர் இறுதி | நேரம் |
| --- | --- | --- |
| 1 | 26 | ஞாயிறு இரவு 8 மணிக்கு |
| 2 | 89 | சனி - ஞாயிறு இரவு 8 மணிக்கு |
| 3 | ஞாயிறு பிற்பகல் 1:30 மணிக்கு | } |
# ரோசி சேனாநாயக்க



**ரோசி சேனாநாயக்க** (*Rosy Senanayake*, ) என்றழைக்கப்படும் **பெர்னதின் ரோஸ் சேனாநாயக்க**, (*Bernadine Rose Senanayake*, பிறப்பு: சனவரி 5, 1958),) இலங்கையின் அரசியல்வாதியும் தற்பொழுது கொழும்பு மாநகர முதல்வரும் ஆவார். இவர் இலங்கை பிரதமர் ரணில் விக்கிரமசிங்க அலுவலகத்தின் செய்தித் தொடர்பாளர் மற்றும் பிரதமர் அலுவலகத்தின் துணைத் தலைவராகவும் உள்ளார். ரோசி சேனாநாயக்க அதிபர் மைத்திரிபால சிறிசேனவின் கட்டுப்பாட்டிலுள்ள குழந்தைகள் விவகாரங்களுக்கான துறையில் முன்னாள் மாநில அமைச்சராக இருந்தார். இவர் சமூக ஆர்வலர்; முன்னாள் அழகுராணி; தற்பொழுதைய இலங்கைப் நாடாளுமன்ற உறுப்பினர்; மேலும் இவர் இலங்கையின் மேற்குப் பிராந்தியத்தின் எதிர்கட்சிக் குழுவின் தலைவராகவும் இருந்தார். ஐக்கிய தேசியக் கட்சியின் சார்பில் மேற்கு கொழும்பு வாக்காளர் தொகுதியின் முதன்மை ஒருங்கிணைப்பாளராகவும் இருந்தார். ரோசி சேனாநாயகே மலேசியாவுக்கான இலங்கை உயர் ஆணையாளராகப் பணியாற்றியுள்ளார். ஐக்கிய நாடுகள் சபையில் மக்களுக்கான நிதிக்குழுவின் நல்லெண்ணத் தூதுவராகவும் இருந்தார். பல்வேறு சிக்கலான பிரச்சினைகளுக்கிடையிலும், எதிர்ப்புகளுக்கிடையேயும் சிறந்த முறையில் செயல்படக்கூடியவராக ரோசி சேனநாயகே அறியப்படுகிறார்.  

## அழகு ராணி
1980 இல் உலக அழகிப் போட்டியில் இலங்கை அழகியாகப் போட்டியிட்டார். 1981 இல் ஆசியா பசிபிக் பன்னாட்டு அழகிப்போட்டியில் தேர்ந்தெடுக்கப்பட்டார். 1985 இல் திருமதி உலக அழகிப்போட்டி நடைபெற்ற போது, ரோசி சேனநாயகே அதில் முதலாவதாகத் தேர்ந்தெடுக்கப்பட்டார்.  

## சமூகப்பணி
ரோசி சேனாநாயக தனது வாழ்க்கை முழுவதையும் இலங்கையில் தொழில் வளர்ச்சிக்காக அர்ப்பணித்துள்ளார். குறிப்பாக உலக வர்த்தகத்திற்கான இலங்கை வணிகத்தை ஊக்குவிப்பதற்கான பணிகளை மேற்கொண்டுள்ளார். இலங்கையின் வயது வந்தோர் மற்றும் பெண்களுக்கான உரிமைகளுக்காக இவர் பணியாற்றுகிறார். ஐக்கிய நாடுகள் சபையின் நல்லெண்ணத் தூதுவராக இருந்த சமயத்தில் தேசிய இளைஞர் மன்றத்தின் வழியே இளைஞர்கள் மற்றும் இலங்கையின் புலம் பெயர்ந்த பெண்களின் இனப்பெருக்க உடல்நலம் தொடர்பான சேவைகளை ஊக்குவிக்கும் சுகாதார நடவடிக்கைகளை மேற்கொண்டார்.  
சேனாநாயக்க தனியார் துறையின் ஒத்துழைப்புடன் தனியார் துறையில் பணிபுரியும் தொழிலாளர்களின் இனப்பெருக்க உடல் நலம் தொடர்பான சுகாதார நடவடிக்கைகளில் ஈடுபட்டார். சமீபமாக இனப்பெருக்க சுகாதாராச் சேவைகள் பற்றிய ஒரு படத்தில் நடித்துள்ளார். இவருடைய புகழ்பெற்ற பகல் நேரத் தொலைக்காட்சி நிகழ்ச்சியான ’எலியா’ மூலம் இலங்கையின் பெண்கள் மற்றும் குழந்தைகளுக்கான ஒர் அடையாளச் சின்னமாக விளங்குகிறார்.
# அனைத்திந்திய மருத்துவ அறிவியல் கழகம், மதுரை

**அனைத்திந்திய மருத்துவ அறிவியல் கழகம், மதுரை** (All India Institute of Medical Sciences, AIIMS Madurai) தமிழ்நாட்டின் மதுரை மாவட்டம், திருப்பரங்குன்றம் வட்டம், தோப்பூரில் அமைய இருக்கின்றது. அரசு மருத்துவக் கல்லூரியுடன் கூடிய மருத்துவ ஆய்வு பல்கலைக்கழகமும் அமைய இருக்கின்றது. தன்னாட்சி பெற்ற இந்த மருத்துவக் கழகம் இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் நேரடி மேற்பார்வையில் இயங்குகின்றது.  

## அமைய இருக்கும் இடம்
தோப்பூர் கிராமம், மதுரை - கன்னியாகுமரி தேசிய நெடுஞ்சாலை 7 (இந்தியா) ல் , மதுரையிலிருந்து திருமங்கலம் செல்லும் வழியில் 13 கிலோ மீட்டர் தொலைவில் தோப்பூர் என்னும் கிராமம் இருக்கின்றது. மதுரை வானூர்தி நிலையத்திலிருந்து 10 கிலோ மீட்டர் தொலைவிலும் உள்ளது.  
.  

## அடிக்கல் நாட்டு விழா
மதுரை தோப்பூரில் 2019 ஆம் ஆண்டு ஜனவரி 27 ஆம் நாள் இந்திப் பிரதமர் நரேந்திர மோடி இம்மருத்துவமனைக்கான அடிக்கல் நாட்டுகிறார். இம்மருத்துவமனை 264 கோடி ரூபாய் செலவில் அமைய உள்ளது.  

## வகுப்புகள்
மதுரை, அகில இந்திய மருத்துவ அறிவியல் கழகத்தில் (எய்ம்ஸ்) முதலாம் ஆண்டு எம்பிபிஎஸ் மாணவர்களுக்கான வகுப்புகள் ராமநாதபுரம் அரசு மருத்துவக் கல்லூரி மருத்துவமனையில் உள்ள தற்காலிக வளாகத்தில் ஏப்ரல் 4 2022ல் தற்காலிகமாக தொடங்கியது. புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனம் (ஜிப்மர்), மதுரை எய்ம்ஸ் மருத்துவமனைக்கான வழிகாட்டி நிறுவனமாக நியமிக்கப்பட்டுள்ளது.
# விசுனெவைட்டு



**விசுனெவைட்டு** (*Vishnevite*) என்பது (Na, Ca, K)6(Si, Al)12O24[(SO4),(CO3), Cl2]2-4•nH2O. என்ற வேதி வாய்ப்பாட்டால் விவரிக்கப்படும் கங்கிரினைட்டு குழு கனிமமாகும். இக்கனிமத்தை சல்பேட்டிக் கங்கிரினைட்டு என்ற பெயராலும் அழைக்கலாம். இக்கனிமம் அறுகோணப் படிகங்களால் ஆனது ஆகும்.  

பன்னாட்டு கனிமவியல் சங்கம் விசுனெவைட்டு கனிமத்தை Vhn என்ற குறியீட்டால் அடையாளப்படுத்துகிறது.
# பெர்ரி-ஓபெர்டைட்டு



**பெர்ரி-ஓபெர்டைட்டு** (*Ferri-obertiite*) என்பது Na(Na<sub>2</sub>)(Mg<sub>3</sub>Fe<sup>3+</sup>Ti)(Si<sub>8</sub>O<sub>22</sub>)O<sub>2</sub>. என்ற வேதி வாய்ப்பாட்டால் விவரிக்கப்படும் ஒரு கனிமமாகும். இக்கனிமம் ஆம்பிபோல் குழுவைச் சேர்ந்த்தென 2015 ஆம் ஆண்டு முறையாக அனைத்துலக கனிமவியல் சங்கம் அங்கீகரித்தது.  

பெர்ரி-ஓபெர்டைட்டு கனிமம் உயர் உவர்தன்மை கொண்ட கனிமமாகும். குறிப்பாக ஐதராக்சில் குழுவுக்குப் பதிலாக ஆக்சிசன் முன்னிலையில் இது அடையாளப்படுத்தப்படுகிறது. அல்லது டபிள்யூ தளத்தில் புளோரின் முன்னிலையில் அடையாளப்படுத்தப்படுகிறது. இத்தளத்தில் பெரிக் இரும்பும் தைட்டானியமும் இருப்பதால் நிலவும் உயர் நேர்மின் சுமையை புளோரின் ஈடு செய்கிறது. பல ஆம்பிபோல் குழு கனிமங்கள் போல பெர்ரி ஓபெர்டைட்டும் ஒற்றைச் சரிவச்சும் C2/m இடக்குழு அமைப்பும் கொண்டுள்ளது.
# அமாக்சிசிலின்


**அமாக்சிசிலின்** (*Amoxicillin*) ஒரு நுண்ணுயிர்க்கொல்லி ஆகும்.  

## வரலாறு
1958 ஆம் ஆண்டில் கண்டுபிடிக்கப்பட்டு 1972 ஆம் ஆண்டில் இம்மருந்து பயன்பாட்டிற்கு வந்தது. உலகச் சுகாதார நிறுவனம் (WHO) இதனை அத்தியாவசிய மருந்துகள் பட்டியலில் சேர்த்துள்ளது. குழந்தைகளுக்குப் பரிந்துரைக்கப்படும் நுண்ணுயிர்க்கொல்லிகளில் இம் மருந்து முக்கியமானது.  

## மருத்துவப் பயன்
காதின் நடுப்பகுதி, தொண்டை, தோல், சிறுநீர்க் குழாய் பகுதி ஆகியவற்றில் தொற்று, நிமோனியா, சால்மோனல்லா தொற்று, கிளமிடியா தொற்று, லைம் நோய் போன்றவற்றிற்கு எதிராகப் பயன்படுத்தப்படுகிறது.
# டி. பி. சித்தலிங்கையா

**பேராசிரியர் தி. ப. சித்தலிங்கையா** (**T. B. Siddhalingaiah**), மதுரை காமராசர் பல்கலைக்கழகத்தின் சைவ சித்தாந்தத் துறை பேராசிரியராகவும் மற்றும் தொலைநிலைக் கல்வி நிறுவினத்தின் இயக்குநராகவும் பணியாற்றி ஓய்வு பெற்றவர். இவர் சைவ சித்தாந்தம், இந்தியத் தத்துவம், தமிழ் இலக்கியம் மற்றும் தமிழ் இலக்கணத்தில் வல்லுநர் ஆவார். இவர் தற்போது சென்னையில் உள்ள ஆசிய ஆய்வு நிறுவனத்தில் பன்னிரு திருமுறைகள் மையத்தின் இயக்குநராக செயல்படுகிறார்.  

## படைப்புகள்
- *ஊரும் சேரியும்*
- Origin and Development of Saiva Siddhanta (1979)
- Samudaya Beedhi (1986)
- Meyyunarvu Malargal (1993)

## மொழிபெயர்ப்பு நூல்கள்
- மண்ணும் மனிதரும் (கன்னட மூல நூல் மரலி மண்ணிகெ - முனைவர் சிவராம காரந்த்)

## தமிழ் இணையக் கல்விக்கழக வகுப்பறைகள்
பேராசிரியர் டி. பி. சித்தலிங்கையா, தமிழ் இணையக் கல்விக்கழகம் வாயிலாக கீழ்கண்ட பாடங்களை காணொலி மூலம் நடத்தியுள்ளார். அவைகள் பின்வருமாறு:  

- ஆங்கிலம் வழி தமிழ் கற்க
- சைவம்
- வைணவம்
- தோத்திரம் (திருமுறைகள்)
# டூலெட்


**டூலெட்** (To let) 2018-இல் இந்தியத் தமிழ்-மொழியில் வெளிவந்த குறும்படமாகும்.. இதை எழுதி, இயக்கி, ஒளிப்பதிவு செய்தவர் செழியன். இவரது மனைவி பிரேமா இப்படத்தை தயாரித்துள்ளார். இதில் சந்தோஷ் ஸ்ரீராம், சுசீலா, தருண் ஆகியோர் நடித்திருந்தனர். இது 65வது தேசிய திரைப்படவிழாவில் சிறந்த தமிழ்த் திரைப்படத்திற்கான தேசிய விருதினையும், கோவாவில் நடைபெற்ற 49வது பன்னாட்டுத் திரைப்பட விழாவில் சிறப்பு நடுவர் பரிந்துரை விருதினையும் பெற்றது.  

## கதை சுருக்கம்
இளங்கோ திரைப்படத்துறையில் உதவி இயக்குநராக வேலை பார்க்கிறான். அவன் தனது மனைவி அமுதா மற்றும் 5 வயது நிரம்பிய தனது மகன் சித்தார்த்துடன் ஒரு வாடகை குடியிருப்பில் வசித்து வருகிறான். அந்த வீட்டின் உரிமையாளர் தகவல் தொழில்நுட்பம் துறையில் வேலை பார்ப்பவர்களுக்கு வீட்டை வாடகைக்கு விட்டால் அதிகமாக பணம் கிடைக்கும் என்று எண்ணுகிறார். அதனால்,இளங்கோ குடும்பத்தினரை 30 நாட்கள் கெடு வைத்து வீட்டைக் காலி செய்யும்படி கூறுகிறார். வாடகை வீட்டிலிருந்த குடும்பத்தை காலி செய்யும்படி வீட்டின் உரிமையாளர் கூறுவதால் ஏற்படும் சிக்கல்களை சித்தரிக்கிறது. செழியன் இப்படத்திற்கு திரைக்கதை எழுதி ஒளிப்பதிவு செய்துள்ளார்  

## வெளியீடும் வரவேற்பும்
2017, 2018 இல் நடைபெற்ற பல்வேறு திரைப்பட விழாக்களில் இது திரையிடப்பட்டது.  

## விமர்சனங்கள்
ஆஸ்கார் விருது பெறா ஈரானிய இயக்குநர் *அஸ்கர் ஃபர்ஹாடி*, இது முழுமையான திரைப்படம் எனகூறினார். இந்தியத் திரைப்படத் தயாரிப்பாளர் அடூர் கோபாலகிருஷ்ணன் இத்திரைப்படத்தை மிகவும் புத்திசாலித்தனமான, அழகிய திரைப்படம் என பாராட்டினார். இலங்கைத் திரைப்படத் தயாரிப்பாளர் பிரசன்ன வித்தனகே *உண்மையான அக்கறையுடன் எடுக்கப்பட்ட ஒரு உண்மையான திரைப்படம்* என்று இப்படத்தையும் பாராட்டினார்.[  

## விருதுகள்
இப்படம் 65 ஆவது தேசிய பட விழாவில் சிறப்பம்சமான தமிழ்ப்படம் என்ற பிரிவில் விருதைப் பெற்றது. 2017 கொல்கத்தா திரைப்பட விழாவில், சிறந்த இந்தியப் படத்துக்கான விருதைப் பெற்றது. திரைக்கு வரும் முன்னரே 26 பன்னாட்டு விருதுகளை வென்றும், விருதுக்காக 80 தடவைகள் முன்மொழியப்பட்டும் உள்ளது.
# பெரோ-ஆக்டினோலைட்டு

**பெரோ-ஆக்டினோலைட்டு** (*Ferro-actinolite*) என்பது பெரசு இரும்பு மிகுந்த கனிமமாகும். இனோசிலிக்கேட்டு குழு கனிமங்கள் வகையின் இரட்டைச் சங்கிலி சுண்ணாம்பு ஆம்பிபோல் துணைக்குழுவில் உள்ள ஆக்டினோலைட்டு-டிரெமோலைட்டு தொடர் திண்மக் கரைசல் வரிசையின் கடைசி உறுப்பினர் பெரோ ஆக்டினோலைட்டு ஆகும்.  

இத்தொடரிலுள்ள அனைத்து கனிமங்களும் ஒற்றைச் சரிவச்சு படிகத் திட்டத்தில் படிகமாகியுள்ளன.  
கீழ்கண்ட வாய்ப்பாடுகளின் ஒப்பீடு நன்கு அறியப்பட்ட உறுப்பினர்கள் ஒரே வரிசைத் தொடருக்குள் எவ்வாறு இடம்பிடித்துள்ளன என்பதை தெரிவிக்கிறது.  

டிரெமோலைட்டு: ☐Ca<sub>2</sub>(Mg<sub>5.0-4.5</sub>Fe<sup>2+</sup><sub>0.0-0.5</sub>)Si<sub>8</sub>O<sub>22</sub>(OH)<sub>2</sub></br>  
ஆக்டினோலைட்டு: ☐Ca<sub>2</sub>(Mg<sub>4.5-2.5</sub>Fe<sup>2+</sup><sub>0.5-2.5</sub>)Si<sub>8</sub>O<sub>22</sub>(OH)<sub>2</sub></br>  
பெரோ-ஆக்டினோலைட்டு: ☐Ca<sub>2</sub>(Mg<sub>2.5-0.0</sub>Fe<sup>2+</sup><sub>2.5-5.0</sub>)Si<sub>8</sub>O<sub>22</sub>(OH)<sub>2</sub>  

சில பதிலி நேர்மின் அயனிகள் Ca, Mg, அல்லது Fe அயனிகளை இடப்பெயர்ச்சி செய்யலாம். பொட்டாசியம் (K), அலுமினியம் (Al), மாங்கனீசு (Mn), தைட்டானியம் (Ti), மற்றும் குரோமியம் (Cr) உள்ளிட்டவை அந்த பதிலி அயனிகளாகும். புளோரின் எதிர்மின் அயனி பகுதியாக ஐதராக்சில் அயனி (OH) இடப்பெயர்ச்சி செய்யலாம்.  

## இயற்பியல் பண்புகள்

ஆக்டினோலைட்டுகளைக் காட்டிலும் பெரோ ஆக்டினோலைட்டு பட்டகங்கள் நிறத்தில் அதிக அடர்த்தியைக் கொண்டுள்ளன. இரும்பு உள்ளடக்கம் அதிகமாக இருப்பது இதற்கு காரணமாகும். ஆனால் மெல்லிய துண்டுகளில் அல்லது விளிம்பைச் சுற்றியுள்ள இடங்களில் அடர் பச்சை நிறம் காணப்படுகிறது. மோவின் அளவு கோலில் இதன் கடினத்தன்மை மதிப்பு 5-6 என்ற அளவுடன் வெள்ளைக் கீற்றுகளுடன் நொறுங்கும் தன்மை கொண்டதாக உள்ளது. பெரோ-ஆக்டினோலைட்டின் ஒளி விலகல் எண்ணும் ஆக்டினோலைட்டைக் காட்டிலும் அதிகமாகும்.
# கிராசைட்டு



**கிராசைட்டு** (*Crossite*) என்பது Na<sub>2</sub>(Mg,Fe)<sub>3</sub>(Al,Fe)<sub>2</sub>Si<sub>8</sub>O<sub>22</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இனோசிலிக்கேட்டு இரட்டைச் சங்கிலி கட்டமைப்பில் உவர் ஆம்பிபோல் குழுவைச் சேர்ந்த கனிமமாக இது வகைப்படுத்தப்படுகிறது. ஓர் அரிய வகைக் கனிமமான இது சோடியம் மிகுந்த ரைபெக்கைட்டு என்ற ஆம்பிபோலின் துணைக்குழுவில் சேர்க்கப்படுகிறது. மேலும் ஆம்பிபோல் குழு கனிமங்களில் உள்ள கிளாவ்கோபேன் மற்றும் மக்னீசியோரைபெக்கைட்டு இரண்டுக்கும் இடைப்பட்டநிலை கனிமமாகவும் கருதப்படுகிறது . 1907 இல் மதிப்பிழந்தது என்பது அனைத்துலக கனிமவியல் சங்கத்தின் நிலையாகும்.  

அமெரிக்க நிலவியல் அளக்கைத் துறையின் பாறையியல் அறிஞர் சார்லசு விட்மான் கிராசு என்பவர் கண்டறிந்த காரணத்தால் கனிமத்திற்கு கிராசைட்டு என்ற பெயர் வந்தது.
# ஒசாரிசாவெயிட்டு



**ஒசாரிசாவெயிட்டு** (*Osarizawaite*) என்பது PbCuAl<sub>2</sub>(SO<sub>4</sub>)<sub>2</sub>(OH)<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சல்பேட்டுக் கனிமமான இது பசுமஞ்சள் நிறத்தில் சாய்சதுரப் படிகங்களாகக் காணப்படுகிறது.  

சப்பானின் ஒன்சூ தீவிலுள்ள அகிட்டா மாவட்டத்தில் ஒசாரிசாவா சுரங்கத்தின் ஆக்சிசனேற்ற மண்டலத்தில் 1961 ஆம் ஆண்டு முதன் முதலில் இக்கனிமம் கண்டறியப்பட்டது.